[**POLNI NAZIV NAROČNIKA, polni naslov**] **OSNUTEK**

ki ga zastopa\_\_\_\_\_\_\_\_\_\_

(v nadaljevanju: naročnik)

matična številka:\_\_\_\_\_\_\_\_\_\_

identifikacijska številka za DDV: \_\_\_\_\_\_\_\_\_\_

in

[**POLNI NAZIV IZVAJALCA, polni naslov**]

ki jo/ga zastopa [**ime in priimek zakonitega zastopnika**]

(v nadaljevanju: izvajalec)

matična številka: [številka]

identifikacijska številka za DDV: SI[številka]

bančni račun številka: [številka], odprt pri [naziv banke]

sta dogovorila in sklenila naslednjo

**POGODBO, [številka]**

**PREDMET POGODBE**

1. člen

Izvajalec je bil izbran na podlagi javnega naročila, objavljenega na Portalu javnih naročil, dne [dan.mesec].2020, pod številko objave [številka]/2021-W01.

Predmet pogodbe je **[predmet javnega naročila]**.

1. člen

Navedena dela se izvajalec zaveže izvesti v skladu:

* s ponudbo izvajalca št. [številka], z dne [dan.mesec].2021;
* z razpisno dokumentacijo in njenimi prilogami;
* s predpisi, standardi in ostalo veljavno zakonodajo, ki je predvidena za tovrstne objekte ter
* z navodili naročnika.

Izvajalec se obvezuje sodelovati pri morebitnih upravnih postopkih (npr. pridobitev uporabnega dovoljenja).

**CENA POGODBENIH DEL**

1. člen

Vrednost del, na osnovi ponudbenega predračuna št. \_\_\_\_\_\_\_\_\_\_ z dne \_\_\_\_\_\_\_\_\_\_\_ znaša **[ponudbena vrednost v EUR brez DDV].**

Ponudbene cene so fiksne. Izvajalec do morebitnih podražitev ni upravičen.

**NAČIN OBRAČUNAVANJA IN PLAČEVANJA OPRAVLJENIH DEL**

1. člen

Izvajalec bo obračunaval opravljena dela naročniku na podlagi izstavljenega računa oziroma začasnih situacij po opravljenem delu, to je po dokončni oddaji projektne dokumentacije, ki je predmet te pogodbe.

Izvajalec je dolžan dostaviti račun oz. situacijo v roku pet (5) dni po opravljenem delu oz. do 5. v mesecu za pretekli mesec, če traja delo več mesecev. Naročnik je dolžan račun oz. situacijo v roku 15 dni po prejemu potrditi oziroma zavrniti. Če naročnik v roku 15 dni računa oz. situacije ne potrdi niti ne zavrne, se po preteku tega roka šteje, da sta račun oz. situacija potrjena. Naročnik bo svojo obveznost poravnal na osnovi izdanega računa, 30. dan od prejema računa, na transakcijski račun izvajalca, številka [številka TRR], odprt pri [naziv banke].

V skladu z zakonodajo o opravljanju plačilnih storitev za proračunske uporabnike je izvajalec dolžan naročniku izdajati račune izključno v elektronski obliki (e-račun), naročnik pa prejemati e-račun preko aplikacije UJPnet.

Plačilni rok začne teči naslednji dan po prejemu pravilno izstavljenega računa, ki je podlaga za izplačilo. Če zadnji dan roka sovpada z dnem, ko se po zakonu ne dela, se za zadnji dan roka šteje naslednji delavnik.

**OBVEZNOSTI POGODBENIH STRANK**

1. člen

Naročnik iz izvajalec se sporazumeta, da bo izvajalec izvajal storitev v skladu s ponudbo in ponudbenim predračunom.

Izvajalec se zavezuje, da bo:

* + - * svoje naloge opravil pravočasno, strokovno in s skrbnostjo dobrega strokovnjaka;
      * prevzeta dela izvršil po zahtevah naročnika, strokovno pravilno po vseh sodobnih izsledkih znanosti in stroke, vestno in kvalitetno, v skladu z vsemi veljavnimi tehničnimi predpisi, standardi in uzancami;
      * takoj pisno opozoril naročnika na okoliščine, ki bi lahko otežile ali onemogočile kvalitetno in pravilno izvedbo storitev;
      * pri izvajanju pogodbenih obveznosti uporabljal napredne tehnologije in metode glede na opremljenost naročnika;
      * naročniku kadarkoli omogočil vpogled v izvajanje pogodbenih del in upošteval njegova navodila o posameznih vprašanjih;
      * da bo sodeloval pri reviziji oz. recenziji projektne dokumentacije, v vseh morebitnih upravnih postopkih za izdajo upravnih dovoljenj ter izvršil vse korekcije projektne dokumentacije po utemeljenih zahtevah;
      * da bo na pobudo naročnika v vsaki fazi izdelave projektne dokumentacije dajal pojasnila v zvezi z njeno izdelavo,
      * da bo naročnika sproti obveščal o vsem, kar bi lahko vplivalo na izvršitev prevzetih obveznosti,
      * da bo na svoje stroške in v roku, sporazumno določenem med pogodbenima strankama, izvršil dopolnitve in spremembe projektne dokumentacije, če se ugotovi, da je glede na predmet in obseg pogodbe pomanjkljiva,
      * da bo za vsak predlog spremembe projektne dokumentacije, za katerega misli, da je smotrn in ni v skladu s projektno nalogo, priskrbel soglasje naročnika,
      * da bo, v primeru gradnje po tej pogodbi projektiranega objekta izvajal projektantski nadzor ter potrjeval utemeljene spremembe in dopolnitve projekta za izvedbo.

1. člen

Naročnik se obvezuje, da bo:

* + - * izpolnil vse predvidene obveznosti v roku in na predviden način;
      * obveščal izvajalca o ugotovljenih napakah oziroma problemih;
      * da bo tekoče spremljal in nadziral projektiranje in potrjeval, po potrebi, projektne rešitve.

**ROK DOKONČANJA DEL**

1. člen

Izvajalec se obvezuje, da bo pričel z deli, ki so predmet te pogodbe takoj po podpisu pogodbe ter jih končal najkasneje do \_\_\_\_\_\_\_\_\_. Za dokončanje pogodbenih del se šteje dan, ko naročnik podpiše primopredajni zapisnik.

Roki se lahko spremenijo le v naslednjih primerih:

* če nastopijo okoliščine, ki jih izvajalec ni mogel preprečiti, ne odpraviti in se jim tudi ne izogniti,
* zaradi ukrepov upravnih organov.

Zahtevo za podaljšanje roka poda izvajalec naročniku v pisni obliki pred potekom rokov, spremembo rokov pa mora potrditi naročnik.

**ZAVAROVANJE ZA DOBRO IZVEDBO POGODBENIH OBVEZNOSTI**

1. člen

Izvajalec mora ob podpisu pogodbe naročniku izročiti finančno zavarovanje za dobro izvedbo pogodbenih obveznosti v višini 10 % pogodbene vrednosti z DDV. Finančno zavarovanje mora veljati še 30 dni od roka za dokončanje del.

Če naročnik oceni, da pogodbene obveznosti niso izpolnjene dovolj kakovostno, bo na to opozoril izvajalca in mu postavil rok, do katerega mora le ta kakovost izboljšati. Če naročnik poda pisne pripombe, jih je izvajalec dolžan odpraviti v roku treh dni.

V primeru, da izvajalec kakovost ne izboljša oz. pisnih pripomb ne odpravi lahko naročnik unovči finančno zavarovanje za dobro izvedbo pogodbenih obveznosti.

Neutemeljena zavrnitev naročila ali odstopanje od naročenega načina izvedbe pomeni kršitev pogodbene obveznosti, zaradi katere lahko naročnik izvede kritni kup, razdre pogodbo, uveljavi finančno zavarovanje za dobro izvedbo pogodbenih obveznosti, v primeru škode pa tudi zahteva odškodnino.

**POGODBENA KAZEN**

1. člen

Za vsak dan zamude dokončanja prevzetih del po tej pogodbi bo izvajalec plačal naročniku pogodbeno kazen v višini 2 (dva promila) od vrednosti pogodbenih del, vendar največ 10% (deset odstotkov) od vrednosti pogodbenih del.

Pogodbena kazen se obračuna s končnim obračunom.

V primeru, da naročnikov pregledovalec po končnem pregledu projektne dokumentacije izda negativno mnenje, bo izvajalec plačal naročniku pogodbeno kazen v višini 10% od vrednosti pogodbenih del.

Naročnik in izvajalec sta soglasna, da pravica zaračunati pogodbeno kazen ni pogojena z nastankom škode naročniku. Povračilo tako nastale škode bo naročnik uveljavljal po splošnih načelih odškodninske odgovornosti, neodvisno od uveljavljanja pogodbene kazni.

**SKRBNIKI POGODBE**

1. člen

Kontaktna oseba naročnika je [ime in priimek].

Predstavnik oz. pooblaščena oseba izvajalca je [ime in priimek].

Kontaktna oseba naročnika je obenem tudi skrbnik te pogodbe.

**PREKINITEV POGODBE**

1. člen

Pogodbo je možno prekiniti, v kolikor pride do bistvenega kršenja določil te pogodbe s strani ene ali obeh strank.

Za bistvene kršitve šteje:

1. ne poravnavanje zapadlih obveznosti,
2. neodzivnost v zahtevanem času,
3. slaba kakovost storitev, ki jih izvajalec ne izboljša v postavljenem roku,
4. nespoštovanje naročnikovih zahtev iz razpisne dokumentacije.

Stranka, ki prekinja pogodbo zaradi bistvenih kršitev, je dolžna o tem obvestiti drugo stranko pisno najmanj 30 dni pred dnem, s katerim namerava odstopiti od pogodbe.

V primeru prekinitve pogodbe zaradi neizpolnjevanja pogodbenih obveznosti ene izmed strank, ima druga stranka pravico do povračila škode, ki ji je bila povzročena.

V primeru, da izvajalec ne izpolnjuje pogodbenih obveznosti na način, predviden v tej pogodbi, začne naročnik ustrezne postopke za njeno prekinitev.

**REŠEVANJE SPOROV**

1. člen

Spore iz te pogodbe, ki jih ne bo mogoče rešiti sporazumno, bosta pogodbeni stranki predložili reševati rednemu stvarnemu pristojnemu sodišču na sedežu naročnika.

1. člen

Pogodbeni stranki bosta vse spremembe ali dopolnitve pogodbe urejali z aneksom.

**KONČNE DOLOČBE**

1. člen

**Protikorupcijska klavzula in razvezni pogoj**

Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku;

je nična.

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

- če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani dobavitelja ali podizvajalca ali

- če bo naročnik seznanjen, da je pristojni državni organ pri dobavitelju ali podizvajalcu v času izvajanja pogodbe ugotovil najmanj dve kršitvi v zvezi s:

* plačilom za delo,
* delovnim časom,
* počitki,
* opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno

in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek,

in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če dobavitelj nastopa s podizvajalcem pa tudi, če zaradi ugotovljene kršitve pri podizvajalcu dobavitelj ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.

V primeru izpolnitve okoliščine in pogojev iz prejšnjega odstavka se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil dobavitelja.

Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

1. člen

Ta pogodba stopi v veljavo z dnem, ko jo podpišeta obe stranki in ko izvajalec predloži finančno zavarovanje za dobro izvedbo pogodbenih obveznosti.

1. člen

Pogodba je napisana v treh izvodih, od katerih prejme naročnik dva izvoda, pogodbena stranka po en izvod.

[Kraj], [datum] [Kraj], [datum]

**NAROČNIK: IZVAJALEC:**

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

[žig in podpis] [žig in podpis]

**Priloge:**

* 3x bianco menica s pooblastilom za izpolnitev, ki jo mora stranka pogodbe naročniku izročiti najkasneje na dan podpisa pogodbe,
* razpisna in ponudbena dokumentacija,
* lastna izjava izvajalca o:
* njegovih ustanoviteljih, družbenikih, vključno s tihimi družbeniki, delničarjih, komanditistih ali drugih lastnikih in podatke o lastniških deležih navedenih oseb ter
* o gospodarskih subjektih, za katere se glede na določbe zakona, ki ureja gospodarske družbe, šteje, da so z njim povezane družbe.